PATVIRTINTA

Panevėžio lopšelio-darželio ,,Vyturėlis“ direktorės

2021 m. vasario 22 d.

įsakymu Nr. V1-21

# TARPTAUTINIS IKIMOKYKLINIŲ ĮSTAIGŲ ILGALAIKIS EKOLOGINIS PROJEKTAS „NETRADICINĖ MOLIŪGŲ FIESTA”

**NUOSTATAI**

**BENDROSIOS NUOSTATOS**

1. Tarptautinio ikimokyklinio ugdymo įstaigų ilgalaikio ekologinio projekto „Netradicinė moliūgų fiesta“ nuostatai reglamentuoja parodos tikslą, uždavinius, dalyvius, organizavimo tvarką ir dalyvavimo sąlygas.
2. Projektą organizuoja Panevėžio lopšelis-darželis „Vyturėlis“.
3. Projekto nuostatai skelbiami lopšelio-darželio interneto svetainėje [www.vyturelisld.lt](http://www.vyturelisld.lt) ir Facebook socialinio tinklapio „Auklėtoja Auklėtojai” (idėjos, darbeliai, pamokėlių planai) grupės failuose.
4. Projekto koordinatorė – direktoriaus pavaduotoja ugdymui Rasa Baltrūnienė. Projekto organizatoriai ir rengėjai: ikimokyklinio ugdymo mokytoja metodininkė Aldona Žilienė, vyresniosios mokytojos: Aušra Petruškevičienė, Svetlana Gedvilienė.

**PROJEKTO AKTUALUMAS**

Ikimokyklinio amžiaus vaikai yra labai smalsūs, žingeidūs ir atviri visoms naujovėms, kurias tik pateikia mokytojai, tėveliai. Todėl dažnai pakanka jiems iš arti parodyti augančią daržovę, leisti pačiam ją nuskinti ar palaistyti, išaiškinti, kaip iš sėklytės galima ją užsiauginti. Vaikai turi sužinoti, kiek kantrybės, darbo reikia įdėti norint gauti teigiamą rezultatą. Reikia vaikams parodyti, kad auginti daržoves galima ir kitaip, kitose vietose ne tik darže. Kad jos gali papuošti mūsų lauko erdves. Todėl ir reikia siekti, kad mažylio požiūris daržoves pasikeistų, kad ne tik siektų jas užsiauginti, bet ir paragauti, pasigrožėti. Galimybė vaikams būti arti augančių daržovių yra iš tiesų naudinga. Matydami patį daržovių auginimo procesą, vaikai bus linkę daugiau jų suvalgyti, paeksperimentuoti ir pasidžiaugti pačių užsiaugintais moliūgais.

Todėl ir norime pakviesti mokytojas, ugdytinių tėvelius nuo pat mažų dienų stengtis ugdyti supratimą, kaip saugoti ir puoselėti auginamus daigelius, aplinką. Kartu ieškoti tinkamų iškilusioms problemoms sprendimų, drąsiai eksperimentuoti ir noriai siekti užsibrėžto ir suplanuoto tikslo. Tikimės, kad vaikai noriai augins, prižiūrės, o vėliau su dideliu malonumu valgys savo užaugintą derlių.

**PROJEKTO TIKSLAS IR UŽDAVINIAI**

1. **Projekto tikslas**. Padėti vaikams pažinti daržoves ir tiesiogiai sudalyvauti jų auginimo procese. Ugdyti kūrybinį suvokimą.
2. **Projekto uždaviniai:**

6.1 Siekti, kad daržovių auginimo procesą vaikai galėtų stebėti iš arti ir patys prie jo prisidėtų.

6.2. Sudaryti sąlygas pažintinių ir praktinių ekologinės kultūros pradmenų ugdymui.

6.3. Skatinti vaikų smalsumą stebint, analizuojant ir kitaip tyrinėjant augančius augalus.

6.4 Skatinti kurti žaliąsias kūrybines erdves ir kūrybiškai jas panaudoti ugdymo procese.

6.5 Stebėti ir fiksuoti kaip auginamos, prižiūrimos ir panaudojamos daržovės.

6.6 Skatinti mokytojų, tėvelių, vaikų kūrybiškumą įgyvendinant projekto kūrybines idėjas, fantazijas.

6.5. Viešinti ikimokyklinio ugdymo pedagogų meninius gebėjimus, skleisti kūrybines naujoves.

**PROJEKTO VEIKLOS**

7. Projekto veiklos fiksavimas nuotraukose. Parengti koliažą A4 formatu. Viršuje užrašyti šalies, miesto, įstaigos pavadinimą. Jame turi atsispindėti visi auginimo etapai. Galima į uždarą Facebook grupę ,,Netradicinė moliūgų fiesta“ kelti kiekvienos veiklos atskiras nuotraukas. Jei kelsite kiekvienos veiklos nuotraukas, tai koliažo rengti nereikia.

7.1. Moliūgo sėklos pasodinimas ir daiginimas. Vaikams suteikiama informacija apie dirvožemį, kokios sąlygos yra būtinos, kad augalai augtų. Atlieka bandymą su smėliu, moliu ir juodžemiu. Vandenio pagalba išsiaiškina tinkamiausią žemę moliūgo auginimui (molis vandens nepraleidžia, smėlis-nesulaiko, tinkamiausias yra juodžemis, nes žemė tampa drėgna ir sugeria vandenį).

7.2. Moliūgo daigo (-ų) persodinimas į jam parinktą vietą (daržas, vazonas, dėžės, ar kita netradicinė sodinimo vieta, kur išsiskirtų auginamas moliūgas). Stebi, lygina ir analizuoja kaip keičiasi augalas augdamas. Įvardija augalo dalis.

7.3. Moliūgų derliaus nuėmimas iki spalio mėnesio pradžios. Juos lygina, renka gražiausią, didžiausią, sugalvoja jiems vardus.

7.4. Patiekalų iš moliūgų gamyba, degustavimas. Surengia ,,Moliūgėlio mugę“.

**DALYVIAI**

1. Parodoje kviečiami dalyvauti: Lietuvos ikimokyklinio, priešmokyklinio ugdymo įstaigų ugdytiniai, pedagogai, tėvai, Briuselio 2 Europos mokykla, lietuvių sekcijos MAT LT A klasė, Airijos Lituanistinė ir menų mokykla „Kodelčius“.

**SOCIALINIAI PARTNERIAI**

1. Petro Nevulio ūkis, Panevėžio apskrities G. Petkevičaitės-Bitės viešoji biblioteka, vaikų ir jaunimo literatūros centras.

**PROJEKTO ORGANIZAVIMO TVARKA**

10. **Projektas vyks: 2021 m. kovo mėn. – 2021 m. spalio mėn., registracija nuo kovo 1 d. iki kovo 12 d..**

11. Projekto dalyviai ataskaitą atsiunčia (2 priedas) iki 2021-10-31.

BAIGIAMOSIOS NUOSTATOS

12. Autorius, pateikdamas nuotraukas parodai, patvirtina, kad yra šių nuotraukų autorius ir yra gavęs joje esančių asmenų sutikimą šią nuotrauką pateikti projektui. Už autorinių teisių pažeidimus atsako nuotraukas pateikę asmenys.

13. Pateikdamas darbus projektui autorius tampa projekto dalyviu.

14. Projekto organizatoriai pasilieka teisę projekto dalyvių darbus, vardus ir pavardes paskelbti Panevėžio lopšelio-darželio „Vyturėlis“ internetiniame puslapyje [www.vyturelisld.lt](http://www.vyturelisld.lt)., gražiausias, įspūdingiausias auginimo nuotraukas eksponuoti Panevėžio apskrities G. Petkevičaitės-Bitės viešojoje bibliotekoje, vaikų ir jaunimo literatūros centre.

15. Projekte dalyvauti pageidaujančios įstaigos ir jų nariai bus pakviesti prisijungti uždaroje Facebook grupėje ,,Netradicinių moliūgų fiesta“.

16. Darbų atsiuntimas organizatoriams laikomas autorių sutikimu su šiomis sąlygomis.

17. Projekto dalyviams ir mokytojams bus išsiųstos padėkos ir pažymos apie dalyvavimą parodoje elektroniniu paštu.

18. Papildomos informacijos teirautis Aldona Žilienė, [el.p. zilienealdona8@gmail.com](mailto:el.p.%20zilienealdona8@gmail.com), tel.

(8 614 09998) ir Rasa Baltrūnienė (8 675 49377), el. p. [vyturelispan@vyturelisld.lt](mailto:vyturelispan@vyturelisld.lt)

\_\_\_\_\_\_\_\_\_\_\_\_\_\_\_\_\_\_

Tarptautinio ikimokyklinių įstaigų

ilgalaikio ekologinio projekto

„Netradicinė moliūgų fiesta ” nuostatų

1 priedas

**DALYVIO ANKETA**

|  |  |
| --- | --- |
| Pedagogo, tėvo, mamos (reikalingą pabraukti) vardas, pavardė |  |
| Šalis, miestas, ugdymo įstaigos pavadinimas |  |
| Įstaigos el. paštas |  |

Tarptautinio ikimokyklinių įstaigų

ilgalaikio ekologinio projekto

„Netradicinė moliūgų fiesta” nuostatų

2 priedas

**DALYVIO ATASKAITA**

**Dalyvis:**

Vardas, pavardė

**Švietimo įstaiga:**

Šalis, miestas ir švietimo įstaigos pavadinimas

**Projekto refleksija**